ระเบียบกระทรวงการคลังระเบียบกระทรวงการคลังว่าด้วยการจ่ายเงินเดือนและเงินเพิ่มสำหรับตำแหน่งข้าราชการการเมืองพ.ศ. ๒๕๓๕ เพื่ออนุวัติตามความในมาตรา๖ วรรค ๖ แห่งพระราชบัญญัติระเบียบข้าราชการการเมือง พ.ศ. ๒๕๓๕กระทรวงการคลังกำหนดระเบียบการจ่ายเงินเดือนและเงินเพิ่มสำหรับตำแหน่งข้าราชการการเมืองไว้ดังต่อไปนี้ข้อ๑ ระเบียบนี้เรียกว่า ระเบียบกระทรวงการคลังว่าด้วยการจ่ายเงินเดือนและเงินเพิ่มสำหรับตำแหน่งข้าราชการการเมือง พ.ศ. ๒๕๓๕ข้อ๒ระเบียบนี้ให้ใช้บังคับตั้งแต่วันที่ ๑ เมษายน ๒๕๓๕ เป็นต้นไปข้อ๓ การจ่ายเงินเดือนของข้าราชการการเมืองให้จ่ายได้ตามบัญชีถือจ่ายเงินเดือนประจำปีหรือบัญชีถือจ่ายเงินเดือนเพิ่มเติมตามที่กรมบัญชีกลางได้ตรวจสอบยืนยันว่าถูกต้องแล้วข้อ๔ การจ่ายเงินเดือนของนายกรัฐมนตรีรองนายกรัฐมนตรี และรัฐมนตรีให้จ่ายตั้งแต่วันที่เข้ารับหน้าที่ ส่วนข้าราชการการเมืองอื่นให้จ่ายตั้งแต่วันที่เริ่มเข้าปฏิบัติหน้าที่ราชการแต่ไม่ก่อนวันที่ระบุไว้ในคำสั่ง ทั้งนี้โดยให้จ่ายตามส่วนของจำนวนวันในเดือนนั้นข้อ๕ในกรณีที่ข้าราชการการเมืองได้รับแต่งตั้งให้ดำรงตำแหน่งที่ได้รับเงินเดือนสูงขึ้นในระหว่างเดือนให้เบิกเงินเดือนเพิ่มได้โดยให้เบิกเงินเดือนในตำแหน่งใหม่หักส่งใช้เงินเดือนตำแหน่งเดิมโดยวิธีเบิกหักผลักส่งในฎีกาเบิกเงินเดือนข้อ๖ในกรณีที่รัฐมนตรีทั้งคณะพ้นจากตำแหน่งให้จ่ายเงินเดือนถึงวันก่อนวันที่นายกรัฐมนตรี รองนายกรัฐมนตรีและรัฐมนตรีที่ตั้งขึ้นใหม่เข้ารับหน้าที่ข้อ๗ ข้าราชการการเมืองถึงแก่ความตายให้จ่ายเงินช่วยพิเศษเป็นจำนวนสามเท่าของอัตราเงินเดือนที่ได้รับอยู่จริงเมื่อถึงแก่ความตายตามหลักเกณฑ์และเงื่อนไขการจ่ายเงินช่วยพิเศษตามพระราชกฤษฎีกาว่าด้วยการจ่ายเงินเดือนเงินปี บำเหน็จ บำนาญ และเงินอื่นในลักษณะเดียวกันข้อ๘ข้าราชการการเมืองผู้ใดดำรงตำแหน่งทางการเมืองในขณะเดียวกันเกินกว่าหนึ่งตำแหน่งให้ได้รับเงินเดือนในตำแหน่งที่มีอัตราเงินเดือนสูงแต่เพียงตำแหน่งเดียวข้อ๙เงินเพิ่มสำหรับตำแหน่งข้าราชการการเมือง ให้เบิกจ่ายควบกับเงินเดือนและในกรณีที่ได้รับแต่งตั้ง หรือออกจากตำแหน่ง หรือถึงแก่ความตายในระหว่างเดือนหรือได้รับเงินเดือนไม่เต็มเดือนโดยประการอื่นให้จ่ายเงินเพิ่มสำหรับตำแหน่งข้าราชการการเมืองตามส่วนของจำนวนวันที่ได้รับเงินเดือนในเดือนนั้นข้อ๑๐การเบิกจ่ายเงินเดือนและเงินเพิ่มสำหรับตำแหน่งของข้าราชการการเมืองในกรณีได้รับแต่งตั้งใหม่เปลี่ยนตำแหน่ง ได้รับแต่งตั้งให้ดำรงตำแหน่งสูงขึ้นหรือออกจากตำแหน่ง เว้นแต่การออกจากตำแหน่งของคณะรัฐมนตรีโดยบทบัญญัติแห่งรัฐธรรมนูญหรือออกจากตำแหน่งของข้าราชการการเมืองอื่นเพราะคณะรัฐมนตรีที่อนุมัติให้แต่งตั้งออกทั้งคณะให้แนบคำสั่งประกอบฎีกาเบิกเงินด้วยข้อ๑๑ในกรณีข้าราชการการเมืองถึงแก่ความตาย การเบิกเงินเดือนเงินเพิ่มสำหรับตำแหน่งข้าราชการการเมือง และเงินช่วยพิเศษให้แนบสำเนามรณบัตรประกอบฎีกาเบิกเงินด้วยข้อ๑๒ข้าราชการการเมืองไม่ได้ปฏิบัติราชการโดยประการใดก็ตามจะมีสิทธิได้รับเงินเดือนและเงินเพิ่มสำหรับตำแหน่งข้าราชการการเมืองหรือไม่เพียงใดให้เป็นไปตามพระราชกฤษฎีกาว่าด้วยการจ่ายเงินเดือน เงินปี บำเหน็จ บำนาญและเงินอื่นในลักษณะเดียวกันโดยอนุโลมข้อ๑๓เงินเดือนและเงินเพิ่มสำหรับตำแหน่งข้าราชการการเมืองประจำเดือนใดให้จ่ายในวันทำการสุดท้ายของเดือนนั้นข้อ๑๔หลักเกณฑ์และวิธีปฏิบัติเกี่ยวกับการเบิกจ่ายเงินเดือนและเงินเพิ่มสำหรับตำแหน่งข้าราชการการเมืองกรณีใดที่มิได้กำหนดไว้ในระเบียบนี้ให้นำหลักเกณฑ์และวิธีปฏิบัติเกี่ยวกับการจ่ายเงินเดือนของข้าราชการพลเรือนตามพระราชกฤษฎีกาว่าด้วยการจ่ายเงินเดือนเงินปี บำเหน็จ บำนาญ และเงินอื่นในลักษณะเดียวกันมาใช้บังคับโดยอนุโลมให้ไว้ ณ วันที่ ๑๑พฤษภาคม พ.ศ. ๒๕๓๕สุธี สิงห์เสน่ห์รัฐมนตรีว่าการกระทรวงการคลังนฤดล/ผู้จัดทำ๒๘ มีนาคม ๒๕๕๔